**SPrÁva o Účasti verejnosti na Tvorbe právnych Predpisov**

Zámer vyhlásiť národnú prírodnú rezerváciu Plavno bol oznámený Okresným úradom Banská Bystrica dotknutým subjektom v zmysle § 50 zákona č. 543/2002 Z. z. o ochrane prírody a krajiny v znení neskorších predpisov. Mestská časť Banskej Bystrice Šalková o zámere informovala verejnosť vo svojom územnom obvode. Verejnosť bola o príprave návrhu nariadenia vlády Slovenskej republiky, ktorým sa vyhlasuje národná prírodná rezervácia Plavno, informovaná aj prostredníctvom predbežnej informácie zverejnenej v informačnom systéme verejnej správy Slov-Lex PI/2021/58.